Rutu mägi
Rutu mägi on Sakala kõrgustiku ja Viljandi maakonna kõrguselt teine mägi. Mäge peeti aastakümneid kõrgustiku ja Viljandimaa kõrgeimaks mäeks, kuid 2015. aastal avastasid Regio kartograafid ja Tartu Ülikooli geograafid sellest 5 km kirde suunas asuva 147 m kõrguse Härjassaare mäe, mis oli varem tähelepanuta jäänud. Mägi on osa Rutu mägedest. Selle kõrgus merepinnast on 145 meetrit. Mäe kaitseks on moodustatud Rutu maastikukaitseala. Mägi asub Viljandimaa lõunaosas Mulgi vallas.